b'\n_START_ARTICLE_\nBiserica de lemn din Petelea\n_START_PARAGRAPH_\nBiserica de lemn din Petelea, comuna Petelea, jude\xc8\x9bul Mure\xc8\x99, dateaz\xc4\x83 din anul 1791. Are hramul \xe2\x80\x9eSfin\xc8\x9bii Arhangheli\xe2\x80\x9d. Biserica se afl\xc4\x83 pe noua list\xc4\x83 a monumentelor istorice sub codul LMI:  MS-II-a-B-15753.\n_START_SECTION_\nIstoric\n_START_PARAGRAPH_\nBiserica ortodox\xc4\x83, construit\xc4\x83 din lemn, cu picturi pe p\xc3\xa2nz\xc4\x83 executate de zugravul Mare din Reghin, a fost construit\xc4\x83 \xc3\xaen 1832 pe locul altei biserici din lemn ridicat\xc4\x83 la 1750 \xc8\x99i v\xc3\xa2ndut\xc4\x83 la Oarba de Mure\xc8\x99. A fost restaurat\xc4\x83 \xc3\xaen 1962, c\xc3\xa2nd i s-a construit turnul cu clopote \xc8\x99i \xc3\xaen 1992 c\xc3\xa2nd s-a turnat beton la baza clopotni\xc8\x9bei. P\xc4\x83streaz\xc4\x83 un clopot de 20 kg. din 1750, d\xc4\x83ruit de baronul Bornemisza \xc8\x99i un clopot din secolul al XIX-lea. Parohia a fost \xc3\xaenfiin\xc8\x9bat\xc4\x83 pe la 1700, fiind la origine greco-catolic\xc4\x83 p\xc3\xa2n\xc4\x83 \xc3\xaen 1948. P\xc4\x83streaz\xc4\x83 14 c\xc4\x83r\xc8\x9bi de cult cu valoare istoric\xc4\x83 \xc8\x99i documentar\xc4\x83, din care un Liturghier-Blaj 1756 a apar\xc8\x9binut bisericii din Urisiul de Jos. Preo\xc8\x9bii ce au slujit la biseric\xc4\x83 au fost Laszlo Daniel, Vasile Pop, Branea Gavril sr., Iosif Pop, I. Ilioviciu, I. Roman\xc8\x9bianu, Gregoriu Ilie, Gavril Branea jr., I. Jeleriu, P\xc4\x83curar Remus \xc8\x99i Ionel Pu\xc8\x99ca\xc8\x99. _NEWLINE_\xc3\x8entre 1991-1996 s-a ridicat noua biseric\xc4\x83 ortodox\xc4\x83 cu hramul \xe2\x80\x9e\xc3\x8en\xc4\x83l\xc8\x9barea Domnului\xe2\x80\x9d. Pe 19 mai 1991 s-a sfin\xc8\x9bit locul bisericii \xc3\xaen prezen\xc8\x9ba episcopului Andrei, iar \xc3\xaen decembrie 1996 s-a f\xc4\x83cut prima slujb\xc4\x83. Biserica Ortodox\xc4\x83 a fost sfin\xc8\x9bit\xc4\x83 la data de 27 septembrie 1998 de c\xc4\x83tre P.S. Andrei Arhiepiscop de Alba Iulia, P.C. preot Teodor Beldeanu - protopop de Reghin \xc8\x99i un sobor de preo\xc8\x9bi. Lucr\xc4\x83rile de edificare a bisericii au fost conduse de c\xc4\x83tre preotul Ionel Pu\xc8\x99ca\xc8\x99 ajutat de Consiliul Parohial.'